SuomiKiekko » Maaliennätys ja komea pesäpallolyönti! Suomalaiset ratkaisijoina huipputärkeässä NHL-ottelussa
Montreal Canadiensin suomalaispelaajat olivat pääosassa, kun joukkue nappasi äärimmäisen tärkeän 4-2-voiton koko NHL:ää johtavasta Tampa Bay Lightningista.
Ensin Joel Armia tasoitti kamppailun toisessa erässä 2-2:een kauden 13.osumallaan tehden samalla uuden yhden sesongin maaliennätyksensä. Armian kokonaissaldo on nyt 55 pelatun ottelun jälkeen 13+8=21
Tämän jälkeen ottelun ykköstähdeksi valittu Artturi Lehkonen (kuvassa) täräytti kolmannessa erässä lopulta voittomaaliksi jääneen 3-2-häkin komealla tavalla jatkaen oman ”pesäpallolyöntinsä” uudella osumalla verkkoon.
Lehkonen oli myös alustamassa Max Domin pari minuuttia myöhemmin tekemää 4-2-maalia.
23-vuotias Lehkonen on summannut tällä kaudella nyt 80 pelaamassaan kamppailussa 29 (11+18) tehopistettä.
Canadiensin nelosketjun laidassa hyökännyt Jesperi Kotkaniemi jäi tällä kertaa ilman pistemerkintöjä.
Montrealilaisjoukkue jatkaa kiivasta taistelua pääsystä pudotuspeleihin ja se nousi nyt tasapisteisiin itäisen konferenssin viimeisellä villi kortti -paikalla olevan Columbus Blue Jacketsin kanssa, joka kärsi yön NHL-kierroksella 2-6-tappion Boston Bruinsille.
Lehkosen maali on nähtävissä alla olevalta videolta tai täältä.
Edellinen artikkeliTällaisella kiesillä Patrik Laine kurvailee – TV-ankkurilta kuitti: ”Hoitakaa hänelle autopesu!”
Seuraava artikkeliPitkä huili ohi! Tähtihyökkääjä palasi kokoonpanoon NHL:ssä – iskettiin suomalaisnuorukaisen laidalle!